Ljupčo Arsov

{{Infokutija politički vođa
| ime                = Ljupčo Arsov
| slika              = Ljupčo_Arsov.jpg
| tekst              =
| redoslijed         = 2. Predsjednik izvršnog vijeća Narodne skupštine Socijalističke Republike Makedonije
| vrijeme_na_vlasti  = 1953-61.
| prethodnik         = Lazar Koliševski 
| nasljednik         = Aleksandar Grličkov
| redoslijed2        = 6. predsjednik Narodne skupštine Socijalističke Republike Makedonije
| vrijeme_na_vlasti2 = 1962-63.
| prethodnik2        = Lazar Koliševski
| nasljednik2        = Vidoje Smilevski
| redoslijed3        = 7. predsjednik Socijalističke Republike Makedonije 
| vrijeme_na_vlasti3 = 1962-63.
| prethodnik3        = Lazar Koliševski
| nasljednik3        = Vidoje Smilevski
| redoslijed4        = 12. predsjednik Socijalističke Republike Makedonije 
| vrijeme_na_vlasti4 = 1979-82.
| prethodnik4        = Vidoje Smilevski
| nasljednik4        = Angel Čemerski
| datum_rođenja      = 
| mjesto_rođenja     = Štip, Osmansko carstvo
| datum_smrti        = 
| mjesto_smrti       = Skoplje, SR Makedonija, SFR Jugoslavija
| puno_ime           = 
| nacionalnost       = Makedonac
| etnicitet          = 
| politička_stranka  = 
| supruga            = 
| supružnik          = 
| djeca              = 
| obrazovanje        = ekonomista
| vjera              = 
| potpis             = 
| veb-sajt           = 
| nagrade            =
| ordeni             =
{ style="background:transparent"
-
 
-
    
- 
    
- 
   
}
}}

**Ljupčo Arsov — Goce** (Štip, 19. maj 1910 — Skoplje, 18. novembra 1986) bio je učesnik Narodnooslobodilačke borbe, društveno-politički radnik SFRJ i SR Makedonije, junak socijalističkog rada i narodni heroj Jugoslavije. Od 1979. do 1982. godine obavljao je funkciju predsjednika Predsjedništva Socijalističke Republike Makedonije.

## Biografija 
Rođen je 19. maja 1910. godine u Štipu. Godine 1932. završio je Višu ekonomsku školu u Zagrebu i potom se zaposlio, kao službenik u Hipotekarnoj banci u Beogradu. Još za vrijeme studija u Zagrebu pristupio je omladinskom revolucionarnom pokretu, a 1940. godine je postao član Komunističke partije Jugoslavije. Kada je službeno premešten u Valjevo, tamo postaje instruktor KPJ u Mjesnom komitetu, a 1941. godine član Rejonskog komiteta KPJ u Beogradu.

### Drugi svjetski rat 
Poslije okupacije Kraljevine Jugoslavije, vratio se u Štip i odmah se uključio u rad partijske organizacije i radio na pripremama oružane borbe. Krajem 1941. godine bio je član Mjesnog komiteta KPJ za Bitolj i radio je na pripremama za formiranje partizanskog odreda. Početkom 1942. godine bugarska policija ga je uhvatila, ali je zbog nedostatka dokaza ubrzo pušten iz zatvora. U aprilu 1942. godine izabran je za člana Pokrajinskog komiteta KPJ za Makedoniju. Kada je u junu, otišao na sastanak u Prilep, policija je 23. juna opkolila kuću u kojoj se održavao sastanak i prilikom bjekstva, Ljupčo je slomio nogu i bio uhvaćen. Poslije četiri mjeseca ispitivanja i mučenja, bio je interniran. Poslije povratka iz internacije marta 1943. godine postao je sekretar Oblasnog komiteta KPJ u Štipu. Postao je član Petog oblasnog komiteta i komesar Pete operativne zone. Zatim odlazi na Skopsku Crnu Goru i u okolini Vranja 1. decembra 1943. godine formira Kumanovski partizanski bataljon Orce Nikolov. Na terenu je rukovodio partizanskim akcijama, dok nije pozvan u Skoplje, gdje je kasnije postao sekretar Oblasnog komiteta. Bio je vijećnik na Drugom zasjedanju AVNOJ-a i član Glavnog štaba NOV i PO Makedonije. Na Prvom zasjedanju Antifašističke skupštine narodnog oslobođenja Makedonije, 2. augusta 1944. godine u manastiru sv. Prohor Pčinjski, izabran je za potpredsjednika Predsjedništva ASNOM-a.

### Poslijeratni period 
Poslije oslobođenja Jugoslavije obavljao je razne odgovorne dužnosti: 
* član CK KP Makedonije, od 1944. 
* u prvoj vladi NR Makedonije izabran je za potpredsjednika i za ministra finansija 
* ministar rada u Vladi FNRJ, od 1948. do 1952. 
* Predsjednik Izvršnog veća NR Makedonije, od 1953. do 1961. 
* predsjednik Narodne skupštine NR Makedonije, od 1962. do 1963. 
* predsjednik Vijeća naroda Savezne skupštine SFRJ 
* republički i savezni narodni poslanik, u svim skupštinskim sazivima do 1967. 
* predsjednik SSRN Makedonije, od 1967. do 1971. 
* predsjednik Predsjedništva SR Makedonije, od 1979. do 1982. 
* član Savjeta federacije

Nosilac je Partizanske spomenice 1941. i drugih jugoslovenskih odlikovanja, među kojima je Orden junaka socijalističkog rada. Ordenom narodnog heroja odlikovan je 29. novembra 1953. godine.

## Reference 
## Literatura 
*  
* 

 
 
 

Kategorija:Rođeni 1919.
Kategorija:Umrli 1986.
Kategorija:Biografije, Štip
Kategorija:Jugoslavenski komunisti
Kategorija:Makedonski komunisti
Kategorija:Jugoslavenski partizani
Kategorija:Makedonski partizani
Kategorija:Nosioci Partizanske spomenice 1941.
Kategorija:Nosioci Ordena narodnog oslobođenja
Kategorija:Nosioci Ordena junaka socijalističkog rada
Kategorija:Društveno-politički radnici SR Makedonije
Kategorija:Društveno-politički radnici SFRJ
Kategorija:Članovi Savjeta federacije SFRJ